Ανεμορράχη Άρτας

Η Ανεμορράχη (πρώην ΜπούγαΜιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 75.Νικ. Χ. Παπακώστα, Ηπειρωτικά. Ιστορικά, λαογραφικά, κοινωνικά, Αθήναι 1967, τόμος Α΄ (Αθαμανικά), σελ. 181.) είναι οικισμός του δήμου Κεντρικών Τζουμέρκων στον νομό Άρτας της περιφέρειας Ηπείρου στην Ελλάδα. Σύμφωνα με την απογραφή του 2011 έχει πληθυσμό 174 κατοίκων.

 Γενικά στοιχεία 
Η Ανεμορράχη είναι κτισμένη σε υψόμετρο 370 ή 400 μέτρων, σε απόσταση 47 χιλιομέτρων βορειοανατολικά της Άρτας και 6,5 χλμ. από το Δίστρατο. Αναφέρεται ως ένα από τα λεγόμενα Τζουμερκοχώρια της Ηπείρου και περιήλθε στο ελληνικό κράτος το 1881, μαζί με άλλα 25 χωριά της συγκεκριμένης περιοχήςΠαπακώστα, 1967, Α΄, σελ. 161.. Μέχρι το 1927 έφερε την ονομασία Μπούγα. Διοικητικά, υπαγόταν μέχρι το 1997 στην επαρχία Άρτας, ενώ στη συνέχεια ανήκε στον καποδιστριακό δήμο Αθαμανίας. Από το 2011 υπάγεται στην δημοτική ενότητα Αθαμανίας του δήμου Κεντρικών Τζουμέρκων ως έδρα της τοπικής κοινότητας Ανεμορράχης.

Αξιοθέατα της χωριού είναι το κτίριο του πρώην δημοτικού σχολείου και ένας παλιός νερόμυλος μαζί με παρακείμενο πηγάδι, τα οποία έχουν ανακηρυχθεί διατηρητέα μνημεία. Ο κύριος ναός της Ανεμορράχης είναι αφιερωμένος στον Άγιο Νικόλαο.

 Απογραφές πληθυσμού 
Απογραφή192819401951196119711981199120012011Πληθυσμός245266319308233370314371174

 Παραπομπές 

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων